GABLE ปลื้ม! เปิดจอง “ไอพีโอ” วันแรก กระแสตอบรับล้นหลาม
GABLE ยักษ์ใหญ่แห่งวงการ Digital Transformation สุดร้อนแรง โชว์ศักยภาพเปิดจอง IPO 175 ล้านหุ้น วันแรก! กระแสตอบรับท่วมท้น
GABLE หุ้นเทคฯ ตัวท็อป เปิดจอง “ไอพีโอ” วันแรก กระแสตอบรับล้นหลาม
26 เม.ย. 2566

ดร.ชัยยุทธ ชุณหะชา ประธานเจ้าหน้าที่บริหาร บริษัท จีเอเบิล จำกัด (มหาชน) หรือ GABLE เปิดเผยว่า บริษัทเสนอขายหุ้นเพิ่มทุนต่อประชาชนทั่วไปครั้งแรก (IPO) จำนวน 175 ล้านหุ้น ราคา 6.39 บาท ของบริษัทได้รับความสนใจจากนักลงทุนเป็นอย่างมาก โดยเปิดขายให้กับนักลงทุนรายย่อยวันนี้(26 เม.ย.66)เป็นวันแรก
โดยปรากฎว่ามียอดจองซื้อเข้ามาอย่างท่วมท้น นับเป็นการตอกย้ำความเชื่อมั่นจีเอเบิล หนึ่งในผู้นำบริษัทเทคโนโลยีของประเทศไทย โดยเงินที่ได้จากการระดมทุน จะนำไปใช้ลงทุนในธุรกิจเกี่ยวเนื่องที่มีศักยภาพการเติบโตสูง รวมทั้งใช้ชำระคืนเงินกู้ยืมสถาบันการเงินของกลุ่มบริษัทฯ และส่วนที่เหลือใช้เป็นเงินทุนหมุนเวียนเพื่อใช้ในการดำเนินงาน ซึ่งเราเชื่อมั่นว่า จะเป็นก้าวสำคัญที่สนับสนุนจีเอเบิลเติบโตได้อย่างก้าวกระโดดได้
ด้านนายสมภพ กีระสุนทรพงษ์กรรมการผู้อำนวยการ บริษัทหลักทรัพย์ ฟินันเซีย ไซรัส จำกัด (มหาชน) ในฐานะที่ปรึกษาทางการเงิน และแกนนำการจัดจำหน่าย กล่าวเสริมถึง ความน่าสนใจของจีเอเบิล เป็นหุ้นเทคโนโลยีระดับท็อปของประเทศที่มีจุดเด่นหลายด้าน ทั้งความครบวงจร ประสบการณ์ และทีมงานที่แข็งแกร่ง ตลอดจน การกำหนดราคา IPO ที่ 6.39 บาท/หุ้น เป็นราคาที่เหมาะสมกับปัจจัยพื้นฐานบริษัท ซึ่งยังไม่นับรวมการเติบโตแบบ Inorganic Growth จากแผนการลงทุนของบริษัททำให้จีเอเบิลได้รับความสนใจจากนักลงทุนสถาบัน และนักลงทุนรายย่อยจองซื้อเข้ามาในวันแรกอย่างคึกคัก
ทั้งนี้ GABLE เปิดจองซื้อหุ้น IPO ระหว่างวันที่ 26–28 เมษายนนี้ และคาดว่าจะเข้าซื้อขายวันแรกในตลาดหลักทรัพย์แห่งประเทศไทย (SET) หมวดธุรกิจเทคโนโลยีสารสนเทศและการสื่อสาร ในวันที่ 9 พฤษภาคม 2566 ในชื่อย่อหลักทรัพย์ว่า “GABLE”